Lieta Nr.C33471514  
Lietas arhīva Nr.C -0232 -15 
  
L Ē M U M S  
Krāslavā 2015.gada 15.decembrī  
  
Krāslavas rajona tiesa 
tiesnese I.Galeja  
ar tiesas sēdes sekretāri A.Lavniku  
izskatīja atklātā tiesas sēdē civillietu akciju sabiedrības „NORVIK BANKA” maza apmēra 
prasībā pret /pers.A/  par naudas piedziņu.  
Aprakstošā daļa  
Prasītāja akciju sabiedrība „NORVIK BANKA” 2014.gada 10.novembrī iesniedza Rīgas 
rajona tiesā maza apmēra prasību pret /pers.A/ par naudas 334,60 euro piedziņu. Prasības 
pieteikumā norādīts, ka starp pusēm 2007.gada 16.augustā bija noslēgts patēriņa kredīt a līgums. 
Prasībā lūdza piedzīt no atbildētāja prasītājas labā pamatparādu 189,53 euro, līgumiskos procentus 
5,91 euro un likumiskos procentus 139,16 euro, kopā 334,60 euro.  
Saskaņā ar Civilprocesa likuma 32.1panta noteikumiem ar Rīgas apgabaltiesas priek šsēdētājas 
2015.gada 17.marta lēmumu civillieta akciju sabiedrības „NORVIK BANKA” maza apmēra 
prasībā pret /pers.A/ par naudas piedziņu nodota izskatīšanai Krāslavas rajona tiesai.  
Prasītājas akciju sabiedrība „NORVIK BANKA” pārstāvis nav ieradies uz ties as sēdi. 
2015.gada 15.decembrī tiesā saņemts iesniegums, kurā lūdz civillietu izskatīt bez prasītājas 
pārstāvja klātbūtnes. Prasītāja uztur prasību pēc prasības pieteikumā norādītajiem argumentiem 
pilnā apmērā, papildus norādot, ka citās Eiropas Savienības  dalībvalstīs pieņemti tiesu nolēmumi 
(šajā gadījumā apliecība par bankrota parādu dzēšanu) Latvijā kļūst izpildāmi tikai pēc tam, kad 
Latvijas tiesa saskaņā ar Brisel es I regulas 38.pantu pēc kādas ieinteresētās puses pieteikuma būs 
pasludinājusi šos nolē mumus par izpildāmiem Latvijā.  
Atbildētājs /pers.A/ nav ieradies uz tiesas sēdi. Par tiesas sēdes laiku un vietu atbildētājam 
tika paziņots Civilprocesa likuma 56.pantā noteiktajā kārtībā. Tiesa atzīst, ka lietu var izskatīt bez 
atbildētāja klātbūtnes. At bildētājs 2014.gada 8.decembrī iesniedza paskaidrojumu, kurā norādīja, ka 
prasību neatzīst, jo 2014.gada 7.janvārī viņš ir uzsācis maksātnespējas procesu Lielbritānijā.  
Motīvu daļa  
Tiesnese, iepazinusies ar lietas materiāliem, atzīst, ka tiesvedība lietā i r izbeidzama.  
Saskaņā ar Civilprocesa likuma 223.panta 9.punktu tiesa izbeidz tiesvedību lietā, ja izbeigts 
fiziskās personas maksātnespējas process un saskaņā ar Maksātnespējas likuma 164.pantu fiziskā 
persona atbrīvota no attiecīgajām saistībām.  
No Gloče steras un Čeltenemas grāfistes tiesas 2014.gada 7.janvāra bankrota ordera 
(maksātnespējas numurs 0004 no 2014) redzams, ka /pers.A/ atzīts par bankrotējušu. Kā arī lietas 
materiālos ir Maksātnespējas dienesta 2015.gada 11.marta ziņojums par /pers.A/ , kurā  norādīts, ka 
2014.gada 7.janvārī Gločesteras un Čeltenemas grāfistes tiesā attiecībā pret /pers.A/ tika izdots 
rīkojums par bankrotu, bankrots ir apstiprināts (discharged)  2015.gada 7.janvārī.  
Maksātnespējas dienesta tiesu izpildītāja M.Meisa 2015.gada 1 4.jūlija paziņojumā tiesu 
izpildītājs (administrators) Mitzi Meiss apstiprina, ka /pers.A/ bankrota procedūrā par kreditoru tika 
atzīta akciju sabiedrība “NORVIK BANKA”.  

Maksātnespējas dienesta 2015.gada 19.oktobra vēstulē norādīts, ka 2015.gada 7.janvārī 
/pers.A/ ir atbrīvots no bankrota saistībām.  
Tiesa atzīst, ka saistības, par kuru izpildi banka ir vērsusies tiesā, ir radušās pirms /pers.A/  
maksātnespējas procesa uzsākšanas un tādējādi aptver maksātnespējas procesa ietvaros dzēšamās 
saistības, kā arī prasītāja bija informēta par atbildētāja uzsākto maksātnespējas procesu, kas 
apstiprinās ar maksātnespējas administratora paziņojumu kreditorie m (lietas 65.lapa).  
Saskaņā ar Lielbritānijas Maksātnespējas dienesta publicēto informāciju parasti parādnieks 
tiek atbrīvots no parādsaistībām, kad ir notecējuši 12 mēneši no maksātnespējas procesa 
pasludināšanas dienas. Turklāt, parasti šis process notie k automātiski, nenosūtot parādniekam 
īpašus dokumentus. (skat. Lielbritānijas Maksātnespējas dienesta publicēto informāciju, kas 
pieejama https://www.gov.uk/bankruptcy/when -bankruptcy -ends). Saskaņā ar 2000.gada 29.maija 
Padomes Regulas (EK) Nr.1346/2000 par maksātnespējas procedūrām 16.pantu, kas noteic, ka 
visus nolēmumus, kas sāk maksātnespējas procedūru, ko izdara d alībvalsts tiesa, kurai ir piekritība 
saskaņā ar 3. pantu, atzīst visās citās dalībvalstīs no brīža, kad tie stājas spēkā procedūras sākšanas 
valstī un 25.pantu kas noteic, ka nolēmumus, ko sniegusi tiesa, kuras nolēmums par procedūras 
sākšanu ir atzīts sa skaņā ar 16. pantu, un kas attiecas uz maksātnespējas procedūras norisi un 
izbeigšanu, kā arī šajā tiesā apstiprinātos mierizlīgumus atzīst bez turpmākām formalitātēm, tiesa 
uzskata, ka  Gločesteras un Čeltenemas grāfistes tiesas nolēmums par maksātnespēja s procedūras 
izbeigšanu ir atzīstams  un saistošs Latvijā bez turpmākām formalitātēm.  
Tiesa uzskata, ka tiesvedība civillietā jāizbeidz, jo ir izbeigts fiziskās personas /pers.A/ 
maksātnespējas process un fiziskā persona atbrīvota no attiecīgajām saistībā m. 
Saskaņā ar Civilprocesa likuma 225.pantu, ja tiesvedība izbeigta, atkārtota vēršanās tiesā 
strīdā starp tām pašām pusēm, par to pašu priekšmetu un uz tā paša pamata nav pieļaujama.  
 
Rezolutīvā daļa  
 
Saskaņā ar Civilprocesa likuma 223.panta 9.punktu, 224.pantu tiesa  
 
Nolēma  
 
Tiesvedību civillietā akciju sabiedrības „NORVIK BANKA”, reģistrācijas Nr.40003072918, 
maza apmēra prasībā pret /pers.A/ , personas kods /personas kods/ , par naudas piedziņu  izbeigt.  
Lēmumu var pārsūdzēt desmit dienu laikā Latgales apgabaltiesai, blakus sūdzību iesniedzot 
Krāslavas rajona tiesā.  
  
  
Tiesnese                                                                                    I.Galeja